Ehdotus: Euroopan parlamentin ja neuvoston päätökseksi tiettyjen päätöksillä N:o 645/96/EY, N:o 646/96/EY, N:o 647/96/EY, N:o 102/97/EY, N:o 1400/97/EY ja N:o 1296/1999/EY hyväksyttyjen yhteisön toimintaohjelmien jatkamisesta ja näiden päätösten muuttamisesta /* KOM/2000/0448 lopull. - COD 2000/0192 */



Virallinen lehti nro C 365 E , 19/12/2000 s. 0135 - 0137



Ehdotus EUROOPAN PARLAMENTIN JA NEUVOSTON PÄÄTÖKSEKSI tiettyjen päätöksillä N:o 645/96/EY, N:o 646/96/EY, N:o 647/96/EY, N:o 102/97/EY, N:o 1400/97/EY ja N:o 1296/1999/EY hyväksyttyjen yhteisön toimintaohjelmien jatkamisesta ja näiden päätösten muuttamisesta (komission esittämä) PERUSTELUT 1. Tämä ehdotus Euroopan parlamentin ja neuvoston päätökseksi terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman, syöväntorjunnan toimintaohjelman, aidsin ja eräiden muiden tartuntatautien ehkäisemistä koskevan yhteisön toimintaohjelman, yhteisön toimintaohjelman huumausaineiden väärinkäytön ehkäisemiseksi, terveystilanteen seurantaa koskevan yhteisön toimintaohjelman ja saasteperäisten sairauksien vastaisen yhteisön toimintaohjelman jatkamisesta on olennainen osa komission tiedonannossaan (KOM(2000) 285, 16.5.2000) esittämää strategiaa kansanterveyden alalla. 2. Uuteen kansanterveyden alan strategiaan sisältyy toimintasuunnitelma kansanterveysalalla sekä yhteisiä ja toisiaan tukevia osatekijöitä sellaisten muiden yhteisön politiikkojen ja toimien kanssa, joilla on vaikutusta terveyteen vaikuttaviin tekijöihin. Komissio on ehdottanut, että Euroopan parlamentti ja neuvosto hyväksyisivät EY:n perustamissopimuksen 152 artiklan mukaisesti uuden laaja-alaisen kansanterveysalan toimintaohjelman osana kansanterveysalan toimia. Uusi ohjelma korvaa nykyiset kansanterveysalan ohjelmat. 3. Uusi kansanterveysalan ohjelmaehdotus on hyväksyttävä yhteispäätösmenettelyllä, koska on mahdollista, että asiaa koskevan Euroopan parlamentin ja neuvoston päätöksen tekeminen ei toteudu ennen joidenkin nykyisten ohjelmien päättymistä. Terveyden edistämistä, syöväntorjuntaa, aidsin ja eräiden muiden tartuntatautien ehkäisemistä sekä huumausaineiden väärinkäytön ehkäisemistä koskevat ohjelmat päättyvät 31. joulukuuta 2000. Terveystilanteen seurantaa koskeva ohjelma ja saasteperäisten sairauksien vastainen ohjelma päättyvät 31. joulukuuta 2001. 4. Nykyisiin ohjelmiin pohjautuvat toimet ovat elintärkeitä yhteisön kansanterveysalan tavoitteiden toteuttamiseksi, ja sekä politiikan että kenttätoiminnan aloilla aiheutuu vakavaa haittaa, jos toiminta keskeytyy. Uusi ohjelmaehdotus perustuu näihin toimiin. Komission väliraportit (KOM(1999) 408, 8.9.1999, KOM (1999) 463, 14.10.1999 ja KOM(2000) 165, 22.3.2000) syöväntorjunnan toimintaohjelmasta, aidsin ja eräiden muiden tartuntatautien ehkäisemistä koskevasta ohjelmasta, ohjelmasta huumausaineiden väärinkäytön ehkäisemiseksi sekä terveyden edistämistä, terveydestä tiedottamista, terveyskasvatusta ja -koulutusta koskevasta ohjelmasta perustuvat riippumattomiin arviointeihin näiden ohjelmien yhteydessä toteutetuista toimista ja niiden tuottamasta lisäarvosta. 5. Jos vuonna 2000 ja 2001 päättyviä ohjelmia jatketaan, vältetään keskeytymisestä yhteisön toimille mahdollisesti aiheutuvat haitat eikä edellä mainittuja ongelmia ilmaannu. Ohjelmia on kuitenkin jatkettava vain rajatuksi ajaksi, ja niiden tulee kestää vain siirtymäajan uuden kansanterveysalan ohjelman käynnistymiseen asti. Tämän vuoksi ehdotetaan näiden kuuden ohjelman jatkamista 31. joulukuuta 2002 asti. Samalla ehdotuksessa uudeksi kansanterveysalan ohjelmaksi ehdotetaan kaikkien nykyisiä kansanterveysalan ohjelmia koskevien päätösten kumoamista. Näin nykyisten ohjelmien toimet jatkuisivat keskeytyksettä uuteen ohjelmaan asti ilman yhteisön kansanterveysalan avainalojen toimintojen keskeytymistä. EFTA- ja ETA-maat sekä Keski- ja Itä-Euroopan assosioituneet maat osallistuvat nykyisiin ohjelmiin, joten ohjelmien jatkaminen mahdollistaa myös näiden maiden osallistumisen jatkumisen. 6. Jotta siirtyminen nykyisistä ohjelmista uuteen kansanterveysalan ohjelmaan sujuisi asianmukaisesti, tässä päätösehdotuksessa ehdotetaan, että riippumattomien arviointien tulokset otetaan asianmukaisesti huomioon. Siinä esitetään myös perusta siirtymäajan toimille viittaamalla suoraan kansanterveyspolitiikan kehittämisestä Euroopan yhteisössä 15.4.1998 annetussa komission tiedonannossa KOM(1998) 230 neuvostolle, Euroopan parlamentille, talous- ja sosiaalikomitealle ja alueiden komitealle esitettyihin uusiin strategiasuuntauksiin, neuvoston 26.11.1998 antamiin päätelmiin yhteisön tulevista kansanterveysalan toimintapuitteista [1], neuvoston 8.6.1999 antamaan päätöslauselmaan yhteisön tulevasta toiminnasta kansanterveyden alalla [2], Euroopan parlamentin 12.3.1999 antamaan päätöslauselmaan A4-0082/99, talous- ja sosiaalikomitean 9.9.1998 antamaan lausuntoon [3], alueiden komitean 19.11.1998 antamaan lausuntoon [4] sekä 16.5.2000 annettuun tiedon-antoon KOM(2000) 285 Euroopan yhteisön terveysstrategiasta. [1] EYVL C 390, 15.12.1998, s. 1. [2] EYVL C 200, 15.7.1999, s. 1. [3] EYVL C 407, 28.12.1998, s. 21. [4] EYVL C 51, 22.2.1999, s. 53. 7. EY:n perustamissopimuksen 152 artiklan mukaisesti tämä ehdotus koskee kuuden edellä mainitun ohjelman yhteydessä toteutettavia kannustavia toimenpiteitä. Ohjelmien käynnistämistä koskevissa päätöksissä vahvistetaan toissijaisuus-periaatteen ja suhteellisuusperiaatteen noudattaminen toteutettavissa toimenpiteissä. Toimenpiteiden yleisenä tavoitteena on tukea ihmisten terveyden korkeatasoista suojelua kannustamalla jäsenvaltioiden välistä yhteistyötä, tukemalla niiden toimintaa, edistämällä niiden politiikkojen ja ohjelmien yhteensovittamista sekä edistämällä yhteistyötä yhteisön ulkopuolisten maiden sekä kansanterveyden alalla toimivien kansainvälisten järjestöjen kanssa. 8. Kuten ohjelmia koskevissa päätöksissä on todettu, jäsenvaltiot eivät pysty yksinään saavuttamaan näitä tavoitteita. Päätösehdotuksessa ei ylitetä sitä, mikä on tarpeen edellä esitettyjen tavoitteiden saavuttamiseksi, ja siinä kunnioitetaan täysin jäsenvaltioiden vastuuta terveyspalvelujen ja sairaanhoidon järjestämisessä ja tarjoamisessa. 9. Suunnitelluilla toimilla pyritään kehittämään ja tukemaan terveyden edistämistä koskevaa toimintaa ja eräiden tautien ehkäisemistä, terveystilanteen seuranta-järjestelmän kehittämistä, tiedon keräämistä ja jakamista sekä kertomusten laatimista, mikä edellyttää jäsenvaltioiden yhteistyötä ja niiden toiminnan tukemista. Perustamissopimuksen 152 artiklan mukaan tältä osin ei olla ehdottamassa yhdenmukaistamista koskevia toimenpiteitä. 10. Ehdotus terveyden edistämistä, syöpää, aidsia ja eräitä muita tartuntatauteja, huumausaineiden väärinkäyttöä, terveystilanteen seurantaa ja saasteperäisiä sairauksia koskevien ohjelmien jatkamiseksi sisältää * johdanto-osan, jossa esitetään oikeudellinen konteksti, ehdotuksen perustelut sekä järjestelyt seurannan ja arvioinnin järjestämiseksi. * artiklaosan, jossa esitetään kyseisten kuuden ohjelman jatkamista tavoitteiden, toiminnan, toteutusvastuun, johdonmukaisuuden ja täydentävyyden osalta sekä komiteamenettelyn ja kansainvälisen yhteistyön osalta ohjelmien käynnistämistä koskevien päätöksien mukaisesti (1 artikla), ja jossa säädetään talousarviosta (2 artikla), komiteamenettelyn mukauttamisesta (3 artikla), EFTA- ja ETA-maiden, Keski- ja Itä-Euroopan assosioituneiden maiden, Kyproksen, Maltan ja Turkin osallistumisesta (4 artikla), seurannasta ja arvioinnista (5 artikla) sekä jatkamispäätöksen voimaantulosta (6 artikla). 2000/192 (COD) Ehdotus EUROOPAN PARLAMENTIN JA NEUVOSTON PÄÄTÖKSEKSI tiettyjen päätöksillä N:o 645/96/EY, N:o 646/96/EY, N:o 647/96/EY, N:o 102/97/EY, N:o 1400/97/EY ja N:o 1296/1999/EY hyväksyttyjen yhteisön toimintaohjelmien jatkamisesta ja näiden päätösten muuttamisesta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan, ottavat huomioon komission ehdotuksen [5], [5] EYVL C ottavat huomioon talous- ja sosiaalikomitean lausunnon [6], [6] EYVL C ottavat huomioon alueiden komitean lausunnon [7], [7] EYVL C noudattavat perustamissopimuksen 251 artiklassa määrättyä menettelyä [8], [8] Euroopan parlamentin lausunto. sekä katsovat seuraavaa: (1) Useat yhteisön toimintaohjelmat kansanterveyden alalla päättyvät pian. (2) Seuraavat ohjelmat päättyvät vuoden 2000 lopussa: - Euroopan parlamentin ja neuvoston päätöksellä N:o 645/96/EY [9] hyväksytty terveyden edistämistä, terveydestä tiedottamista, terveyskasvatusta ja -koulutusta koskeva yhteisön toimintaohjelma. [9] EYVL L 95, 16.4.1996, s. 1. - Euroopan parlamentin ja neuvoston päätöksellä N:o 646/96/EY [10] hyväksytty syöväntorjunnan toimintaohjelma. [10] EYVL L 95, 16.4.1996, s. 9. - Euroopan parlamentin ja neuvoston päätöksellä N:o 647/96/EY [11] hyväksytty aidsin ja eräiden muiden tartuntatautien ehkäisemistä koskeva yhteisön toimintaohjelma. [11] EYVL L 95, 16.4.1996, s. 16. - Euroopan parlamentin ja neuvoston päätöksellä N:o 102/97/EY [12] hyväksytty yhteisön toimintaohjelma huumausaineiden väärinkäytön ehkäisemiseksi. [12] EYVL L 19, 22.1.1997, s. 25. (3) Seuraavat ohjelmat päättyvät vuoden 2001 lopussa: - Euroopan parlamentin ja neuvoston päätöksellä N:o 1400/97/EY [13] hyväksytty terveystilanteen seurantaa koskeva yhteisön toimintaohjelma. [13] EYVL L 193 22.7.1997, s. 1. - Euroopan parlamentin ja neuvoston päätöksellä N:o 1296/1999/EY [14] hyväksytty saasteperäisten sairauksien vastainen yhteisön toimintaohjelma. [14] EYVL L 155, 22.6.1999, s. 7. (4) Neuvosto on yhteisön tulevasta toiminnasta kansanterveyden alalla 8 päivänä kesäkuuta 1999 antamassaan päätöslauselmassa [15] korostanut jatkuvuuden tarvetta yhteisön toimissa kansanterveyden alalla, kun otetaan huomioon nykyisten ohjelmien päättyminen lähiaikoina. [15] EYVL C 200, 15.7.1999, s. 1. (5) Komissio on kansanterveyspolitiikan kehittämisestä Euroopan yhteisössä 15 päivänä huhtikuuta 1998 annetussa tiedonannossaan [16] neuvostolle, Euroopan parlamentille, talous- ja sosiaalikomitealle sekä alueiden komitealle todennut, että nykyiset kansanterveyden alan ohjelmat päättyvät vuoden 2000 lopusta alkaen ja korostanut, että on varmistettava, ettei yhteisön politiikkaan tällä merkittävällä alalla tule tyhjiötä. Tiedonannosta käydyssä keskustelussa yhteisön toimielimet olivat yksimielisiä siitä, että on kehitettävä uusi terveysstrategia, johon sisältyy laaja-alainen kansanterveysalan toimintaohjelma. [16] KOM(1998) 230 lopullinen. (6) Sen välttämiseksi, ettei uutta laaja-alaista kansanterveyden alan ohjelmaa koskevaa strategiaa ja ehdotuksia tutkittaessa edellä mainittu yhteisön toiminta keskeytyisi, olisi nykyisiä ohjelmia kansanterveyden alalla jatkettava vuoden 2002 loppuun. (7) Euroopan talousalueesta tehdyssä sopimuksessa (ETA-sopimuksessa) määrätään yhteistyön lisäämisestä kansanterveysalalla yhteisön ja sen jäsenvaltioiden sekä Euroopan talousalueeseen osallistuvien Euroopan vapaakauppaliiton maiden (EFTA- ja ETA-maat) välillä. Lisäksi olisi huolehdittava siitä, että näihin kansanterveyden alan ohjelmiin voisivat osallistua myös Keski- ja Itä-Euroopan assosioituneet maat Eurooppa-sopimuksissa, niiden lisäpöytäkirjoissa ja kyseisten assosiaationeuvostojen päätöksissä määrättyjen ja säädettyjen edellytysten mukaisesti, Kypros lisämäärärahoilla kyseisen maan kanssa sovittavien menettelyjen mukaisesti sekä Malta ja Turkki lisämäärärahoilla perustamissopimuksen määräysten mukaan. (8) Ohjelmien jatkamisessa olisi otettava huomioon komission Euroopan yhteisön terveysstrategiasta 15 päivänä kesäkuuta 2000 antama tiedonanto [17] neuvostolle, Euroopan parlamentille, talous- ja sosiaalikomitealle ja alueiden komitealle, neuvoston yhteisön tulevista kansanterveyden alan toimintapuitteista [18] 26 päivänä marraskuuta 1998 tekemät päätelmät, neuvoston yhteisön tulevasta toiminnasta kansanterveyden alalla 8 kesäkuuta 1999 antama päätöslauselma, Euroopan parlamentin 12 päivänä maaliskuuta 1999 antama päätöslauselma [19], talous- ja sosiaalikomitean 9 päivänä syyskuuta 1998 antama lausunto [20] sekä alueiden komitean 19 päivänä marraskuuta 1998 antama lausunto [21]. Lisäksi olisi otettava huomioon komission syövän, aidsin ja eräiden muiden tartuntatautien ehkäisemiseksi sekä huumausaineiden väärinkäytön ehkäisemiseksi osana kansanterveyden alan toimintaa toteutettavien yhteisön toimintaohjelmien täytäntöönpanosta 14 päivänä lokakuuta 1999 antama välikertomus [22] Euroopan parlamentille, neuvostolle, talous- ja sosiaalikomitealle ja alueiden komitealle sekä komission terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman täytäntöönpanosta 22 päivänä maaliskuuta 2000 antama välikertomus [23] Euroopan parlamentille, neuvostolle, talous- ja sosiaalikomitealle ja alueiden komitealle. [17] KOM(2000) 285 lopullinen. [18] EYVL C 390, 15.12.1998, s. 1. [19] EYVL C 175, 21.6.1999, s. 135. [20] EYVL C 407, 28.12.1998, s. 21. [21] EYVL C 51, 22.2.1999, s. 53. [22] KOM(1999) 463 lopullinen. [23] KOM(2000) 165 lopullinen. (9) Nykyisessä päätöksessä esitetään toimintaohjelmien jatkoajalle rahoituspuitteet, jotka toimivat budjettivallan käyttäjän ensisijaisena ohjeena vuosittaisessa talousarvio-menettelyssä talousarviota koskevasta kurinalaisuudesta ja talousarviomenettelyn parantamisesta Euroopan parlamentin, neuvoston ja komission 6 päivänä toukokuuta 1999 tekemän toimielinten välisen sopimuksen [24] 33 kohdan mukaisesti. [24] EYVL C 172, 18.6.1999, s. 1. (10) Päätöksiä N:o 645/96/EY, N:o 646/96/EY, N:o 647/96/EY, N:o 102/97/EY, N:o 1400/97/EY ja N:o 1296/1999/EY olisi muutettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [25] huomioon ottamiseksi. [25] EYVL L 184, 17.7.1999, s. 23. (11) Komission ja jäsenvaltioiden olisi yhteistyössä seurattava ja arvioitava jatkuvasti toimintaohjelmia, OVAT PÄÄTTÄNEET SEURAAVAA: 1 artikla Jatkaminen 1. Seuraavia ohjelmia jatketaan 1 päivästä tammikuuta 2001 31 päivään joulukuuta 2002: a) terveyden edistämistä, terveydestä tiedottamista, terveyskasvatusta ja -koulutusta koskevasta yhteisön toimintaohjelmasta tehty päätös N:o 645/96/EY; b) syöväntorjunnan toimintaohjelmasta tehty päätös N:o 646/96/EY; c) aidsin ja eräiden muiden tartuntatautien ehkäisemistä koskevasta toimintaohjelmasta tehty päätös N:o 647/96/EY; d) huumausaineiden väärinkäytön ehkäisemisestä koskevasta toimintaohjelmasta tehty päätös N:o 102/97/EY. 2. Seuraavia ohjelmia jatketaan 1 päivästä tammikuuta 2002 31 päivään joulukuuta 2002: a) terveystilanteen seurantaa koskevasta toimintaohjelmasta tehty päätös N:o 1400/97/EY; b) saasteperäisten sairauksien vastaisesta toimintaohjelmasta tehty päätös N:o 1296/1999/EY. 2 artikla Talousarvio 1. Edellä 1 artiklassa tarkoitettujen ohjelmien täytäntöönpanon kokonaisrahoituspuitteet 1 päivän tammikuuta 2001 ja 31 päivän joulukuuta 2002 välisenä ajanjaksona ovat 79,1 miljoonaa euroa. 2. Terveyden edistämistä, terveydestä tiedottamista, terveyskasvatusta ja -koulutusta koskevan toimintaohjelman täytäntöönpanon rahoituspuitteiksi asetetaan 1 päivän tammikuuta 2001 ja 31 päivän joulukuuta 2002 väliseksi ajanjaksoksi 8,5 miljoonaa euroa, syöväntorjunnan toimintaohjelman rahoituspuitteiksi vastaavasti 31,142 miljoonaa euroa, huumausaineiden väärinkäytön ehkäisemistä koskevan toimintaohjelman rahoituspuitteiksi 11,434 miljoonaa euroa sekä aidsin ja eräiden muiden tartuntatautien ehkäisemistä koskevan toimintaohjelman rahoituspuitteiksi 22,324 miljoonaa euroa. 3. Terveystilanteen seurantaa koskevan toimintaohjelman täytäntöönpanon rahoituspuitteiksi asetetaan 1 päivän tammikuuta 2002 ja 31 päivän joulukuuta 2002 väliseksi ajanjaksoksi 4,4 miljoonaa euroa ja saasteperäisten sairauksien vastaisen toimintaohjelman rahoituspuitteiksi 1,3 miljoonaa euroa. 4. Budjettivallan käyttäjä hyväksyy vuotuiset määrärahat rahoitusnäkymien määräämissä rajoissa. 3 artikla Komiteamenettelyn mukauttaminen 1. Muutetaan päätösten N:o 645/96/EY, N:o 646/96/EY, N:o 647/96/EY, N:o 102/97/EY ja N:o 1400/97/EY 5 artikla seuraavasti: a) Korvataan 1 kohta seuraavasti: "1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja." b) Korvataan 2 kohdan toinen ja kolmas alakohta seuraavasti: "Päätöksen 1999/468/EY 4 artiklassa säädettyä hallintomenettelyä sovelletaan tämän kohdan ensimmäisessä alakohdassa tarkoitettujen toimenpiteiden hyväksymiseen päätöksen 1999/468/EY 7 artiklan ja 8 artiklan mukaisesti. Päätöksen 1999/468/EY 4 artiklan 3 kohdassa säädetty määräaika on kaksi kuukautta." c) Korvataan 3 kohta seuraavasti: "3. Lisäksi komissio voi kuulla komiteaa kaikissa tämän päätöksen täytäntöönpanoa koskevissa kysymyksissä. Tässä tapauksessa sovelletaan päätöksen 1999/468/EY 3 artiklassa säädettyä neuvoa-antavaa menettelyä kyseisen päätöksen 7 artiklan ja 8 artiklan mukaisesti." 2. Muutetaan päätöksen N:o 1296/1999/EY 5 artikla seuraavasti: a) korvataan 1 kohta seuraavasti: "1. Komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja." b) Korvataan 2 kohdan toinen, kolmas ja neljäs alakohta seuraavasti: "2. Päätöksen 1999/468/EY 3 artiklassa säädettyä neuvoa-antavaa menettelyä sovelletaan tämän kohdan ensimmäisessä alakohdassa tarkoitettujen toimenpiteiden hyväksymiseen päätöksen 1999/468/EY 7 artiklan ja 8 artiklan mukaisesti." 4 artikla EFTA- ja ETA-maiden, Keski- ja Itä-Euroopan assosioituneiden maiden, Kyproksen, Maltan ja Turkin osallistuminen Tämän päätöksen 1 artiklassa tarkoitettuihin ohjelmiin voivat osallistua: a) EFTA- ja ETA-maat ETA-sopimuksessa määrättyjen edellytysten mukaisesti; b) Keski- ja Itä-Euroopan assosioituneet maat Eurooppa-sopimuksissa, niiden lisäpöytäkirjoissa ja kyseisten assosiaationeuvostojen päätöksissä säädettyjen ja määrättyjen edellytysten mukaisesti; c) Kypros, jonka osallistuminen rahoitetaan lisämäärärahoilla kyseisen maan kanssa sovittavien menettelyjen mukaisesti; d) Malta ja Turkki, joiden osallistuminen rahoitetaan lisämäärärahoilla perustamissopimuksen määräysten mukaisesti. 5 artikla Seuranta ja arviointi 1. Komissio ja jäsenvaltiot toteuttavat yhteistyössä tarvittavat toimenpiteet varmistaakseen, että 1 artiklassa tarkoitettujen ohjelmien toimintoja seurataan ja arvioidaan tätä päätöstä täytäntöönpantaessa. 2. Komissio toimittaa Euroopan parlamentille ja neuvostolle kertomuksen 1 artiklassa tarkoitettujen toimintaohjelmien päättyessä. Kertomukseen sisältyvät tämän artiklan 1 kohdassa tarkoitetun arvioinnin tulokset. Kertomus toimitetaan myös talous- ja sosiaalikomitealle sekä alueiden komitealle. 6 artikla Voimaantulo Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tätä päätöstä sovelletaan 1 päivästä tammikuuta 2001. Tehty Brysselissä Euroopan parlamentin puolesta Neuvoston puolesta Puhemies Puheenjohtaja RAHOITUSSELVITYS 1. Toimenpiteen nimi Ehdotus Euroopan parlamentin ja neuvoston päätökseksi terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman, syöväntorjunnan toimintaohjelman, aidsin ja eräiden muiden tartuntatautien ehkäisemistä koskevan yhteisön toimintaohjelman, yhteisön toimintaohjelman huumausaineiden väärinkäytön ehkäisemiseksi, terveystilanteen seurantaa koskevan yhteisön toimintaohjelman ja saasteperäisten sairauksien vastaisen yhteisön toimintaohjelman jatkamisesta. 2. Budjettikohta / -kohdat B3-4308 ja B3-4308A (entiset budjettikohdat B3-4300 ja B3-4300A, B3-4301 ja B3-4301A, B3-4302 ja B3-4302A, B3-4303 ja B3-4303A, B3-4304 ja B3-4304A, B3-4306 ja B3-4306A). 3. Oikeusperusta Ehdotus Euroopan parlamentin ja neuvoston päätökseksi terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman, syöväntorjunnan toimintaohjelman, aidsin ja eräiden muiden tartuntatautien ehkäisemistä koskevan yhteisön toimintaohjelman, yhteisön toimintaohjelman huumausaineiden väärinkäytön ehkäisemiseksi, terveystilanteen seurantaa koskevan yhteisön toimintaohjelman ja saasteperäisten sairauksien vastaisen yhteisön toimintaohjelman jatkamisesta 4. toimenpiteen kuvaus 4.1 Toimenpiteen yleistavoite Tavoitteena on taata yhteisön kansanterveyden alan tavoitteiden kannalta olennaisten, edellä 1 kohdassa tarkoitettujen kuuden kansanterveysohjelman toimien jatkuminen siihen asti, kunnes uusi laaja-alainen kansanterveyden alan ohjelma käynnistyy, kuitenkin enintään 31. joulukuuta 2002 asti. Tämän vuoksi jatketaan seuraavia ohjelmia: - terveyden edistämistä, terveydestä tiedottamista, terveyskasvatusta ja -koulutusta koskeva yhteisön toimintaohjelma - syöväntorjunnan toimintaohjelma - aidsin ja eräiden muiden tartuntatautien ehkäisemistä koskeva yhteisön toimintaohjelma - yhteisön toimintaohjelma huumausaineiden väärinkäytön ehkäisemiseksi - terveystilanteen seurantaa koskeva yhteisön toimintaohjelma - saasteperäisten sairauksien vastainen yhteisön toimintaohjelma. Toimilla pyritään kannustamaan jäsenvaltioiden välistä yhteistyötä, tukemaan niiden toimintaa, edistämään niiden politiikkojen ja ohjelmien yhteensovittamista sekä kannustamaan yhteistyöhön yhteisön ulkopuolisten maiden ja kansanterveyden alalla toimivaltaisten kansainvälisten järjestöjen kanssa. 4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt * Jatkaminen kattaa kahden vuoden ajanjakson alkaen 1.1.2001 seuraavien ohjelmien osalta: - terveyden edistämistä, terveydestä tiedottamista, terveyskasvatusta ja -koulutusta koskeva yhteisön toimintaohjelma - syöväntorjunnan toimintaohjelma - aidsin ja eräiden muiden tartuntatautien ehkäisemistä koskeva yhteisön toimintaohjelma - yhteisön toimintaohjelma huumausaineiden väärinkäytön ehkäisemiseksi. * Jatkaminen kattaa yhden vuoden ajanjakson alkaen 1.1.2002 seuraavien ohjelmien osalta: - terveystilanteen seurantaa koskeva yhteisön toimintaohjelma - saasteperäisten sairauksien vastainen yhteisön toimintaohjelma. 5. Menojen ja tulojen luokitus 5.1 Pakollinen / ei-pakollinen ei-pakollinen 5.2 Jaksotetut / jaksottamattomat määrärahat jaksotetut 6. Meno- / tulolaji - Yhteisrahoitus muiden julkisen tai yksityisen sektorin tulolähteiden kanssa. Komission rahoitusosuus on yleensä enintään 70 prosenttia tukea saavien hankkeiden kokonaismenoista - Tarjouspyyntöihin perustuvat palvelusopimukset. 7. rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Maksusitoumusmäärärahat miljoonaa euroa (nykyiset hinnat) >TAULUKON PAIKKA> 7.2 Kustannusten jakautuminen eri tekijöiden kesken >TAULUKON PAIKKA> >TAULUKON PAIKKA> >TAULUKON PAIKKA> * Lukuun ottamatta teknisestä tai hallinnollisesta tuesta aiheutuvia menoja (katso kohta 7.3). 7.3 Teknisen tai hallinnollisen tuen aiheuttamat menot (sisältyvät talousarvion osaan B, B3-4308A) Maksusitoumusmäärärahat (miljoonaa euroa, nykyiset hinnat) >TAULUKON PAIKKA> 7.4 Maksusitoumusmäärärahojen / maksumäärärahojen aikataulu miljoonaa euroa >TAULUKON PAIKKA> 8. petosten vastaiset toimet Kaikkien tukihakemusten tekninen sisältö ja rahoitusperusteet arvioidaan komission näiden ohjelmien täytäntöönpanoa koskevissa päätöksissä esitettyjen säännösten mukaisesti. Näihin sisältyy omia varoja, asianmukaista varainhoitoa ja rahoitushallintoa koskevia perusteita, tiedot aiemmasta toiminnasta tai luotettavuudesta tuen ehtojen täyttämisen osalta, kumppanien väliset suhteet tietyn hankkeen toteuttamisessa sekä kyky tehokkaaseen kirjanpitoon ja valvontaan. Tuen viimeisen erän maksamista koskevaan hakemukseen on liitettävä arvio kyseisen hankkeen toiminnallisesta ja rahoituksellisesta tilanteesta. Ohjelmien jatkamista koskevan päätöksen mukaisesti toteutetaan jälkikäteen suoritettava arviointi, jonka tulokset sisällytetään komission kertomukseen Euroopan parlamentille, neuvostolle, talous- ja sosiaalikomitealle sekä alueiden komitealle. - Suunnitellut erityiset valvontatoimenpiteet Tarkastuksia suoritetaan paikalla asianmukaisten valintaperusteiden mukaan (tuen laajuus, väliraportti, jatkuvan seurannan tulokset, tiedot työsuunnitelman toteutuksen edistymisestä). Tapauksissa, joissa on syytä olettaa, että tukea saavan hankkeen toiminta tai palvelusopimuksen toiminta on uhattuna, tarkastus suoritetaan välittömästi, ja jos epäilykset jatkuvat, toimivaltainen yksikkö ohjaa sen asiaa käsittelevän tilintarkastusyksikön ja petosten vastaisen toiminnan yksikön käsiteltäväksi. 9. Kustannustehokkuusanalyysi 9.1 Määrälliset erityistavoitteet ja kohderyhmä - Erityistavoitteet: yhteys yleistavoitteeseen Jokaisella jatkettavalla ohjelmalla on omat erityistavoitteensa, jotka esitetään ohjelmaa koskevassa Euroopan parlamentin ja neuvoston päätöksessä. Lisäksi komission kunkin ohjelman täytäntöönpanoa koskevien määräysten mukaisesti työsuunnitelmat erityistavoitteineen ja painopisteineen hyväksytään joka vuosi, ja niiden toteutuksesta laaditaan kertomus. - Kohderyhmä: Ohjelmasta riippuen yleinen kohderyhmä (terveystilanteen seuranta ja terveyden edistäminen, tartuntatautien ehkäiseminen) tai erityiset kohderyhmät (esim. ihosyövälle alttiit ryhmät, tupakoinnin aloittavat nuoret, nuorten seksuaalinen riskikäyttäytyminen, homoseksuaalit, syrjäytyneiden alueiden asukkaiden huumeidenkäyttö, terveyden edistäminen työpaikoilla ja kouluissa jne.) ovat toimien lopullisia edunsaajia. Yhteisön rahoituksen välittömiä edunsaajia ovat tartuntatautien ehkäisyn ja terveyden edistämisen alalla toimivat kansalaisjärjestöt, hallitusten tai niistä riippuvien terveydenhuollon alan virastot ja laitokset sekä terveydenhuollon alan ammattilaisten yhdistykset ja instituutiot. Tukikelpoisuusedellytykset on esitetty kutakin ohjelmaa koskevissa täytäntöönpanosäännöksissä. Niistä tärkeimmät ovat kumppaneiden osallistuminen useasta jäsenvaltiosta sekä lisäarvo. 9.2 Toimenpiteen perustelut - Yhteisön rahoitustuen tarpeellisuus, ottaen erityisesti huomioon toissijaisuusperiaatteen Jatkettavaksi ehdotettujen ohjelmien toimet ovat välttämättömiä yhteisön kansanterveyden alan tavoitteiden saavuttamiseksi perustamissopimuksen vaatimusten mukaisesti. Euroopan parlamentin ja neuvoston ohjelmia koskevissa päätöksissä on vahvistettu niiden olevan toissijaisuusperiaatteen mukaisia. - Toimenpiteen toteuttamisessa käytettävien menettelytapojen valinta Komission jokaisen ohjelman osalta hyväksymät toteuttamista koskevat määräykset edellyttävät työsuunnitelman laatimista vuosittain asiaa käsittelevän hallintokomitean lausunnon perusteella. Tämän jälkeen julkaistaan ehdotuspyynnöt sekä erityinen aikataulu vakiomallin mukaisen hakemuslomakkeen muodossa tehtävien hakemusten jättämiselle. Hakemuslomake on pääasiallinen väline, jonka perusteella taloudellinen ja tekninen asianmukaisuus sekä ohjelman tavoitteiden mukainen laatu arvioidaan. Valintaperusteista ja rahoitusta koskevista määräyksistä päätetään ennen kuin asianomaiselta komitealta hankitaan lausunto ehdotuksen yleisestä sopivuudesta, lisäarvosta ja vertailtavuudesta. 9.3 Toimenpiteen seuranta ja arviointi - Suoritusindikaattorit * Tulosindikaattorit (käytettyjen resurssien arviointi) Kutakin ohjelmaa seurataan jatkuvasti. Seurannassa indikaattoreina käytetään perustettujen verkostojen määrää ja laatua, esitettyjä suosituksia ja ohjeita, komission laatimia tai julkaisemia tiedonantoja tai raportteja, eurobarometrin kaltaisia tutkimuksia asenteista ja käyttäytymisestä, kampanjoiden ja tiedonlevitystoimien tehokkuutta sekä jäsenvaltioiden toimivaltaisten viranomaisten sekä paikallisten ryhmien ja yhdistysten suorituskykyä, jäljittelyä sekä kerrannaisvaikutuksia. * Tavoitteiden mukaisen vaikutuksen osoittimet (suoritusten vertaaminen tavoitteisiin) Kutakin ohjelmaa arvioidaan erityisesti vertaamalla suorituksia tavoitteisiin kunkin toimen osalta. Arvioinnista vastaavat komission henkilöstö ja ulkopuoliset asiantuntijat. Siinä käytetään välittömiä (esim. muutokset käyttäytymisessä, tupakoinnissa tai huumeidenkäytössä) ja välillisiä vertailuja (esim. terveyden edistämistä koskevan materiaalin jakamisen ja tavoitettavuuden tehokkuus, viestien muistaminen tai osallistujamäärien vertailu). Komissio toimittaa jokaisen ohjelman jatkoajan päättyessä kattavan raportin niiden tehokkuudesta. 10. hallintomenot (luokka III, talousarvion osa A) Ohjelmista tällä hetkellä vastaava henkilöstö jatkaa myös ohjelmien jatkoajan. Lisähenkilöstöä talousarvion osan A osalta ei tarvita. Henkilöstöresurssit ja hallintotoimet on katettava hallinnointiyksikölle jo myönnetyillä määrärahoilla. 10.1 Vaikutukset henkilöstötarpeeseen >TAULUKON PAIKKA> 10.2 Henkilöresurssien tarpeen taloudelliset kokonaisvaikutukset Henkilöresurssien lisäämistä kansanterveysohjelmille jo nykyisin myönnettyjen resurssien lisäksi ei suunnitella. miljoonaa euroa >TAULUKON PAIKKA> 10.3 Muiden hallintomenojen lisääntyminen toiminnan seurauksena Virkamatkojen, kokousten, komiteoiden ja konferenssien hallintomenot rahoitetaan talousarvion budjettikohdan A-7 mukaisesti terveys- ja kuluttaja-asioiden pääosastolle myönnetyistä kokonaismäärärahoista. VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN ERITYISESTI PIENTEN JA KESKISUURTEN YRITYSTEN OSALTA Ehdotuksen nimi Ehdotus Euroopan parlamentin ja neuvoston päätökseksi terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman, syöväntorjunnan toimintaohjelman, aidsin ja eräiden muiden tartuntatautien ehkäisemistä koskevan yhteisön toimintaohjelman, yhteisön toimintaohjelman huumausaineiden väärinkäytön ehkäisemiseksi, terveystilanteen seurantaa koskevan yhteisön toimintaohjelman ja saasteperäisten sairauksien vastaisen yhteisön toimintaohjelman jatkamisesta. Asiakirjan viitenumero ehdotus 1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate- EY:n perustamissopimuksen 152 artiklan mukaisesti komissio on esittänyt Euroopan parlamentin ja neuvoston hyväksyttäväksi ehdotuksensa kannustavista toimenpiteistä jatkettaviksi ehdotettujen ohjelmien yhteydessä. Näitä ohjelmia koskevissa päätöksissä vahvistetaan toissijaisuusperiaatteen ja suhteellisuusperiaatteen noudattaminen toteutettavien toimenpiteiden osalta. Toimenpiteiden yleistavoite on taata ihmisten terveyden korkeatasoinen suojelu kannustamalla jäsenvaltioita yhteistyöhön keskenään, tukemalla niiden toimintaa, edistämällä niiden politiikkojen ja ohjelmien yhteensovittamista sekä kannustamalla yhteistyöhön yhteisön ulkopuolisten maiden sekä kansanterveyden alan kansainvälisten järjestöjen kanssa. vaikutus yritystoimintaan 2. Mitä yrityksiä ehdotus koskee- Ehdotuksella ei ole vaikutusta yritystoimintaan. Ohjelmiin kuuluu sellaisten toimien rahoitus, jotka kannustavat jäsenvaltioita yhteistyöhön, edistävät niiden politiikkojen ja ohjelmien yhteensovittamista, edistävät tietojenvaihtoa sairauksien ehkäisemisestä sekä kokemusten jakamista terveyteen kohdistuvien uhkien torjumisesta. 3. Mitä yritysten on tehtävä noudattaakseen ehdotusta- Yrityksiin ei kohdistu mitään vaatimuksia. 4. Mitkä ovat ehdotuksen todennäköiset talousvaikutukset- Ehdotuksella ei ole taloudellisia vaikutuksia työllisyyteen, investointeihin tai uusien yritysten perustamiseen eikä yritysten kilpailukykyyn. 5. Sisältyykö ehdotukseen toimenpiteitä, joiden tarkoituksena on ottaa huomioon pk-yritysten erityistarpeet (muihin ryhmiin verrattuna lievemmät tai erilaiset vaatimukset tms.)- Koska ehdotuksella ei ole vaikutusta yritystoimintaan, ei ole tarvetta tällaisiin toimenpiteisiin. kuuleminen 6. Luettelo ehdotuksen valmistelussa kuulluista tahoista ja niiden esittämien kantojen pääpiirteet. Tämän ehdotuksen osalta ei ole kuultu mitään tahoja. Ehdotus on osa komission terveydenhuollon alan strategiaa, josta kaikki yhteisön toimielimet ovat yksimielisiä ja jota ne kaikki tukevat komission tiedonannossaan KOM(1998) 230, annettu 15.4.1998, käynnistämän perusteellisen vuoropuhelun jälkeen.